বাংলাদেশ
২০১১ খ্রিস্টাব্দে অনুষ্ঠিত আদমশুমারির প্রাথমিক হিসাব অনুযায়ী বাংলাদেশের জনসংখ্যা ১৪ কোটি ২৩ লাখ ১৯ হাজার এবং জনসংখ্যা বৃদ্ধির বার্ষিক হার ১ দশমিক ৩৪ শতাংশ। 
এই আদমশুমারির প্রাথমিক হিসাব অনুযায়ী বার্ষিক জনসংখ্যা বৃদ্ধির হার ২.২ শতাংশ। সরকারি সংস্থা পরিসংখ্যান ব্যুরোর প্রাক্কলন অনুযায়ী জুন ২০১৪-এ জনসংখ্যা ১৫৬,৪৯৯,৬৭৩ জন বা ১৫.৬৪ কোটি। অন্য একটি প্রাক্কলন অনুসারে মার্চ ২০১৪-এ বাংলাদেশের জনসংখ্যা ১৫.৯৫ কোটি। মার্কিন যুক্তরাষ্ট্রের সেন্ট্রাল ইন্টেলিজেন্স এজেন্সির প্রাক্কলন ১৫.৮৫ কোটি। এই হিসাবে বাংলাদেশ পৃথিবীর ৮ম জনবহুল দেশ। জনঘনত্ব প্রতি বর্গমাইল এলাকায় ২৪৯৭ জনের বেশী।
বাংলাদেশে স্বাস্থ্য
বাংলাদেশের বেশিরভাগ ভূখন্ড নিচু ও বন্যা প্রবণ অঞ্চল। দেশের জনসংখ্যার অধিকাংশই এমন অঞ্চলে বাস করে যেখানে চরম বার্ষিক বন্যায় বিপুল পরিমান ফসলের নষ্ট হওয়ার ঝুঁকি রয়েছে। প্রতি বছর, দেশের ২০% থেকে ৩০% অঞ্চল প্লাবিত হয়। বন্যা খাদ্য নিরাপত্তার জন্য ঝুঁকি এবং এর প্রভাবে কৃষি উৎপাদনে ঘাটতি দেখা দেয়।